หนี้รัฐคงที่42%ต่อจีดีพี
หนี้สาธารณะเดือน ต.ค. ลดลง 3,000 ล้าน หรือ 42.71% ต่อจีดีพี ส่วนบอนด์ออมทรัพย์ยังเหลือ 1 หมื่นล้าน
29 ต.ค. 2565

หนี้สาธารณะเดือน ต.ค. ลดลง 3,000 ล้าน หรือ 42.71% ต่อจีดีพี ส่วนบอนด์ออมทรัพย์ยังเหลือ 1 หมื่นล้าน
นายธีรัชย์ อัตนวานิช รองผู้อำนวยการสำนักงานบริหารหนี้สาธารณะ (สบน.) รายงานสถานะหนี้สาธารณะคงค้างวันที่ 31 ต.ค. 2559 ว่ามีจำนวน 5.9 ล้านล้านบาท ลดลง 3,200 ล้านบาท และคิดเป็น 42.71% ของผลิตภัณฑ์มวลรวมในประเทศ (จีดีพี)
หนี้สาธารณะดังกล่าว แบ่งเป็นหนี้รัฐบาล 4.49 ล้านบาท เพิ่มขึ้น 2 หมื่นล้านบาท หนี้รัฐวิสาหกิจที่ไม่เป็นสถาบันการเงิน 9.84 แสนล้านบาท ลดลง 9,800 ล้านบาท ส่วนใหญ่เกิดจากการที่บริษัท ปตท. ไถ่ถอนหุ้นกู้ 8,000 ล้านบาท การชำระหนี้สกุลเงินต่างๆ ทำให้หนี้ต่างประเทศลดลง 2,100 ล้านล้านบาท หนี้รัฐวิสาหกิจที่เป็นสถาบันการเงิน (รัฐบาลค้ำประกัน) 4.87 แสนล้านบาท ลดลง 1.3 หมื่นล้านบาท และหนี้หน่วยงานของรัฐ 2.1 หมื่นล้านบาท
ทั้งนี้ หนี้สาธารณะ 5.9 ล้านล้านบาท แบ่งออกเป็นหนี้ในประเทศ 5.6 ล้านล้านบาท หรือ 94.27% และหนี้ต่างประเทศ 3.43 แสนล้านบาท (ประมาณ 9,931.69 ล้านเหรียญสหรัฐ) หรือ 5.73% ของหนี้สาธารณะคงค้างทั้งหมด และแบ่งออกเป็นหนี้ระยะยาว 5.1 ล้านล้านบาท หรือ 85.99% และหนี้ระยะสั้น 8.38 แสนล้านบาท หรือ 14.01% ของหนี้สาธารณะคงค้างทั้งหมด
นอกจากนี้ สบน.ยังรายงานการจำหน่ายพันธบัตรออมทรัพย์ของกระทรวงการคลังในปีงบประมาณ 2560 ครั้งที่ 1 วงเงิน 1.5 หมื่นล้านบาท แบ่งเป็น 2 รุ่น คือ รุ่นอายุ 3 ปี อัตราดอกเบี้ยคงที่ 2% ต่อปี และรุ่นอายุ 7 ปี อัตราดอกเบี้ยคงที่ 2.56% ต่อปี เปิดจำหน่ายตั้งแต่วันที่ 13 ธ.ค. 2559-21 เม.ย. 2560 ล่าสุดวันที่ 21 ธ.ค.ที่ผ่านมา มียอดการจำหน่ายแล้ว 4,500 ล้านบาท คิดเป็น 30% ของวงเงินที่ได้รับจัดสรร โดยยังมียอดวงเงินเหลืออีกประมาณ 1.04 หมื่นล้านบาท